The Meaning of Birthdays
Neach genes i nDomnach, bid suthain, bid sóinmech a betha, bid imda i ndomun
dó, bid súairc la rígu & airchindchiu,
bid mór a chumachta, a
leas ina lámaib dó.
Neach genis i lLúan, bid maith
a ana for cethru, & biáid anim fora gnúisib, ní ba hailtnide, bid fíal, bid imda céile Dé ic gabáil a écnairce, & dónáir
aithrige ria mbás.
Neach genes hi mMáirt, bádugh dia breith, bid
imdai a hana for mincheathra, ní ba trén a chumachta, bid súaircc la mná & la conu.
Nech genes a Cétáin, anim for a chlí bás tria fuil atbéla, bidh neimnech a hirlabra, bid miscnech, bid trén gabáltaig, dogéna gním ndúaircc ria mbáss.
Nech genes i nDardáin, bás a fescur dobéla, nó
taithim
nó bidgad, bid suthain, bid carthanach, bid clannmar, cid bed dán dogéna, bid maith ann, bid crúaid.
Nech genes i nÁine, bás aithrige dó,
bid santach, imed n-óir & n-airgit lais, fogénait a
úa & a cinél dó, bid fuilech, bid
somáinech do molad a dáenib.
Nech genes hi Sathairn,
loscad & bronngalar dia brith, bid mór a hordan, bid mígnímach, bid nemnech, bid fingalach, dogéna mór duinoirgne, dílmaineacht beathad dó.